Davlat hokimiyati organi
Davlat hokimiyati organi — qonun chiqaruvchi, ijro etuvchi va sud hokimiyatini amalga oshirishga vakolat berilgan organ. Davlat hokimiyati organiga davlat — xokimiyat vakolatlari beriladi, u belgilangan tartibda tuziladi va faoliyat koʻrsatadi, Davlat hokimiyati organlarining yagona tizimida oʻz oʻrnini egallaydi. OʻzR Kons.sining 78 — m.siga asosan OʻzR qonun chiqaruvchi, ijro etuvchi hamda sud hokimiyati organlarining tizimini va vakolatlarini belgilash OʻzR Oliy Majlisi QP va Senatining birgalikdagi vakolatlari sirasiga kiradi. OʻzR Kons.sining 89 — m.siga koʻra OʻzRning Prezidenti davlat boshligʻidir va Davlat hokimiyati organining kelishilgan holda faoliyat yuritishini hamda hamkorligini taʼminlaydi.